Averea lui Zelenski a crescut în vreme de război. Președintele Volodimir Zelenski și-a publicat declarația de avere, veniturile, cheltuielile și obligațiile financiare pentru anul 2023.
Potrivit Biroului prezidențial de la Kiev, Zelenski și membrii familiei sale au venituri de 12.423.008 de grivne (316.700 de dolari), inclusiv 7.455.972 de grivne (190.100 de dolari) din vânzarea de obligațiuni guvernamentale. Restul veniturilor de 4.967.036 grivne (126.600 de dolari) au constat în principal din salarii, dobânzi bancare și venituri din închirierea de imobile.
"Creșterea veniturilor în comparație cu 2022 s-a întâmplat datorită reluării plăților la închiriere", se arată în declarație
Potrivit declarației din 2021, veniturile lui Zelenski și ale membrilor familiei sale se ridicau la 10.824.507 Hr (275.352 de dolari). În 2022, venitul declarat al familiei a scăzut la 3.692.683 Hr (94.000 de dolari).